08 | октомври | 2017 | Велика България\nArchive for: октомври 8th, 2017\nГонка край Девня завърши с истински екшън и стрелба\nПредприети са действия за цялостното изясняване на инцидент, при който неправоспособен младеж направи опит да избегне полицейска проверка. Днес, около 11.00 часа, на входа на село Генерал Колево, служители на реда подали сигнал със стоп палка за спиране и извършване на проверка към водача на лек автомобил „Опел Астра“, припомнят от пресцентъра на полицията във Варна.\nТой обаче продължил движението си, което наложило да бъде последван от полицейски екип с микробус „Фиат Ивеко“ в специален режим на движение, с пуснати звуков и светлинен сигнал. В края на селото водачът на опела допуснал ПТП със служебния микробус на ОДМВР – Варна. След инцидента е установена самоличността на шофиралия – А.М. /19 г./ от шуменското село Пет могили, неправоспособен. Двамата му спътници побягнали, за да се укрият. След отправено устно предупреждение, полицейски служител произвел два изстрела със служебното си оръжие.\nЕдин от младежите, на 17 години, е получил рана в седалищния мускул. Настанен е в болница, няма опасност за живота му. Продължават действията по издирване на избягалия. За случая е уведомен прокурор при Районна прокуратура – Девня, както и следовател при Окръжна следствена служба – Варна, по случая се води проверка.\nТомислав Дончев: Антон Тодоров е “цветен “ и политически некоректен\nЗаплахите не се правят по време на интервю. Истинските опити за цензура и промяна на съдържание се правят по ъглите. Това коментира пред БТВ вицепремиерът Томислав Дончев във връзка със скандалното поведение на колегата му от кабинета Валери Симеонов и депутата Антон Тодоров в телевизионно студио преди дни.\nНад 500 млн. лв.са дълговете на болниците\nБолниците са натрупали задължения за над 500 млн.лв. Четири- пет са в особено тежко състояние, заяви здравният министър проф. Николай Петров, цитиран от „Монитор“. Като най-проблемни той посочи тези в Бургас, Стара Загора, Видин и Враца.\nПо думите му не се предвижда вариант за закриване на Врачанската болница. Протестите на хората от града пред сградата й продължиха с искане тя да не бъде затваряна. Гражданите блокираха възлов булевард, като заявиха, че ако лечебното заведение бъде затворено, на пациентите ще се наложи да пътуват до Монтана или София, което в някои случаи може да бъде и фатално.\nМинистърът посочи, че той, екипът му, кметове и областни управители разговарят почти всеки ден с нейния директор и търсят решение за излизането й от финансовата криза. Ръководството на Министерството на здравеопазването решихме да отпуснем средства, но ще трябва да се поеме на ръчно управление тази болница, както направихме с Ловеч, каза министър Петров.\nТой изрази надежда, че ще бъде търсена отговорност за лошото управление на МБАЛ-Враца, но подчерта, че и там и другаде „години наред са се надували балони, които започват да се пукат. Нали не си представяте, че за 4 месеца, откакто е това правителство, са се натрупали 20 млн. лева дългове“, заяви той.\nПроф. Петров посочи няколко причини, поради които болниците задлъжняват извън злоупотребите, които в последно време са били намалени – лечебните заведения нямат право да връщат пациенти, а надлимитната дейност не се плаща, не е малък броят на неосигурените, стойността на клиничните пътеки не е променяна от 2006 година.\nКато друго от „най-деликатните места в здравеопазването” министърът посочи спешната помощ. Системата е претоварена, обслужва много пациенти, обажданията са много, включително и такива, които не са спешни. Министър Петров изрази надежда, че с подобряване на средата и вдигане на заплатите работата в „Спешна помощ” ще стане по-атрактивна.\nЗа да бъде намалена бумащината в здравеопазването, още в първото полугодие на 2018 година е напълно възможно у нас да бъдат въведени електронните здравни карти, каза още проф. Николай Петров. Тя ще представлява пластика, чрез която джипита, специалисти и фармацевти ще имат достъп до информация за всеки пациент, например в аптеката веднага ще става ясно какъв медикамент е изписан. Картата ще е безплатна.\nНе сме мръднали на сантиметър от обещанията си. Това коментира пред БНТ вицепрезидентът Илияна Йотова.\nРаботя добре с министрите, не съм убедена, че има война на институциите, вижте например какво става в Испания. Да, има „престрелки“, но това е „наливане на масло“ в политическото недоверие на българите към институциите. Всеки месец имам поне 10 срещи с хората в страната, те са недоволни от институциите. Не може за 10 години в Европейския съюз минималната и средната заплата да е на нивото на страни, които тепърва започват такъв процес, заяви вицепрезидентът.\nПо повод бъдещия антикорупционен орган, Йотова коментира, че механичното сливане на институции трябва да се прецени дали е добрият вариант. Идеята да има различни институции е техният взаимен контрол. Когато ги събереш под една шапка, не е ясно как ще функционира този взаимен контрол. Второ – не трябва да се изземват и преплитат дейности. Най-важно е този орган да бъде работещ, каза вицепрезидентът. Според Йотова санкциите срещу Русия имат повече политическо значение, големите компании са намерили вратички да ги избегнат, страда единствено малкият и среден бизнес.\nОгнен ад в Москва, гори най-големият строителен пазар в града, хиляди са евакуирани (видео)\nНай-големият пазар за строителни материали в Москва, който се намира на Калужко шосе е пламнал рано тази сутрин, съобщи lenta.ru, като се позова на съобщение от Министерството на извънредните ситуации на Русия.\nСигналът за пожара е подаден в 4 часа и трийсет минути, първоначално огънят е обхванал 600 квадратни метра, но само минути след пристигането на пожарните се е разраснал до над 1000 квадратни метра. Започнал е да се руши покрива на постройката, на място са изпратени 86 екипа на пожарникарите.\nТам са и 25 екипа на полицията, тъй като работниците от пазара се опитват да проникнат през огъня, за да спасят стоката си.\nСпоред предварителни данни гори и подземният паркинг, към мястото на пожара вече са излетели два пожарни хеликоптера, които чакат сигнал, за да се включат в гасенето.\nКъм момента медиите в Москва предават, че пожарът се е разраснал вече на 55 хил. кв. м., започнали да се взривяват и паркираните в района коли, съобщават от руското ведомство за борба с извънредните ситуации. Има опасност цялата сграда да се срути.\nLIVE: Scene of fire at construction market in MoscowCourtesy: Ruptly\nPosted by RT on Sunday, October 8, 2017\nГлавният секретар на президента: Лидерът на ПГ на ГЕРБ работи по опорни точки да се очерни Радев\nОбвиненията на ГЕРБ към държавния глава за лобизъм при процедурата за избор на нов тип изтребител не почиват на фактите. Това посочи главният секретар на президента Димитър Стоянов пред БНР.\nСтоянов заяви, че лидерът на парламентарната група на ГЕРБ и специално сформираната за случая временна комисия работят по опорни точки и целта е да очернят Радев.\nГлавният секретар на президента заяви, че е построена цяла „плеяда“, като се почне от Цветанов и се стигне до парламентарната комисия, която работи по опорни точки да обвинява Радев в лобизъм. Цветанов е свикнал да дава предварителни присъди, допълни Стоянов. Даде пример с това, че когато служебното правителство обяви класирането в процедурата за изтребителите, Цветанов обявил, че няма да участва в задкулисни преговори, а тогава никой не бил говорил за преговори, още по-малко за задкулисни такива.\nПредседателят Емил Христов и заместникът му пък, без да са прочели един ред от становището на Радев, са казали, че трябвало да си изчистят имената. Това по думите на Стоянов е недопустимо и е показало, че опорните точки са били ясни от началото.\nСпоред главния секретар на президента, проучването, че 70% от българите искат държавният глава да назначава шефа на антикорупционния орган, е притеснило Цветанов и е засилило обвиненията на ГЕРБ. Той изрази съжаление, че процедурата за избор на изтребители се връща в изходна позиция. Припомни, че правителството и президентът са уверили НАТО, че 2% от брутния вътрешен продукт на България ще се заделят за армията. По думите му обаче сега няма политическа воля за това.\nПрез 2014 г. тогавашният командир на Военновъздушните сили (ВВС) Румен Радев описва в становище до служебния премиер Пламен Орешарски какво представляват италианските самолети „Юрофайтър“ и в заключителната част предлага равнопоставеност, като представителите на България се срещнат с Италия, но и с Швеция, САЩ и Португалия, което не се казвало от ГЕРБ, посочи Стоянов.\nМесец по-късно Радев пише т.нар. опорни точки и там коментира и „Грипен“ като първо посочва положителните му страни, но втората част на доклада му са негативите, обясни Стоянов. Допълва, че едва ли лобист, на когото са дали 5 млн. лв. (за което намекват от ГЕРБ – бел.ред.), би посочил негативни страни.\nСтоянов подчертав, че обвинителите на президента не показват третата страница от становището му, където той сочи негативните страни на „Грипен“.\n„Българинът винаги е обичал българската армия. Той винаги е отделял от залъка си, за да има тя каквото ѝ е необходимо.“ Той заяви, че освен самолетите са важни влаковете, както и доходите на населението, а подредбата на приоритетите се прави от изпълнителната власт. Стоянов предупреди, че държавата ще се сети за армията при наводнения и сложни зимни обстановки. Според него икономическото положение на страната позволява да се заделят средства и за националната сигурност.\nДа има страната самолети е въпрос и на национално достойнство, след като българите са инициаторите на идеята авиацията да се ползва за военни цели. Тя в момента обаче е пред приземяване и се крепи единствено на усилията на българските пилоти, завърши Стоянов.\nЗащо това бездомно куче отказа тройка кебапчета?\nБездомно куче, отказало да похапне тройка кебапчета, пише marica.bg.\n„В събота с приятелка се разхождахме из града. Половин час след нас вървя кученце улична превъзходна с маркер на ухото. Стана ни мъчно и решихме да го нахраним“, разказва Росица Запрянова. Тя и приятелката й купили от каравана на „Пещерско шосе“ в Пловдив три кебапчета и ги поднесли на четириногото. Каква била изненадата им, когато псето, вместо да се нахвърли на лакомството, извърнало отвратено глава и отминало.\n„Похарчихме три лева, а се оказа, че сме си дали парите напразно. По-добре ние да бяхме ги изяли“, ядосва се пловдивчанката. Според нея кучето е било гладно, защото непрекъснато душело из кошчетата за боклук и се умилквало около всеки човек с покупки в ръце. „Представяте ли си колко е било зле кебапчето – щом и животните му се мръщят“, възмущава се тя.\nКраят на един “полезен идиот“\nС нетърпение чакам мига, в който ГЕРБ ще се раздели с неудобния си говорител, а той ще захване да пише с плюнки в ефира най-новия си роман – „Шайка 3“. Но дали и тогава ще го каните толкова често, колкото сега?\nЛекари във Финландия попаднаха на транссексуален мъж, който износва дете, съобщи телевизия Yle. На времето той се е появил на бял свят като жена. Неотдавна се подложил на операция за смяна на пола и през 2016 години получи документи за мъж.\nСлед това транссексуалът прекъсна хормоналната терапия след операцията за смяната на пола, защото желаел да забременее. Бременният мъж и неговият партньор твърдят, че бременността преминава добре. Съществува обаче проблем с неговата идентификация в компютърните програми използвани от лекарите – те не разпознават ситуацията, при която бременността се развива у лице с мъжки идентификационен номер. Заради това двойката се сблъсква с бюрократични трудности.\nСлужител на организацията за защита правата на малцинствата Seta, която се занимава с въпроси на транссексуалността, смята, че това може да не е първия случая на мъжка бременност във Финландия. „Теоретично ако биологична жена си сменя пола на мъжки чрез операция, то след операцията може да се направи прекъсване в хормоналната терапия и да СЕ износи детето. Възможно е някой друга двойка вече да е прибягвала до този метод“, отбелязаха в организацията.\nПо-рано тази година британецът Хайдън Крос, който смени пола си от женски на мъжки, обяви, че е бременен – това е първият подобен случай в страната. Той си смени пола на 17-годишна възраст. В продължение на три години той вземал необходимите хормонални препарати и впоседствие си извади паспорт, където е записана новата му полова принадлежност. Но след това Крос реши да забави процеса на смяна на пола, защото осъзнал, че искал да има дете.\nПърви снимки на полицая и любовницата му, убили гръцкия кардиолог\nПодаръкът за рождения ден на доктора, подготвен от съпругата му, е смъртта. Но не от собствената й ръка, а от тази на любовника й, която го застига на няколко метра, преди да достигне селото, където всяка събота и неделя преглежда своите пациенти, пише в. „Български новини“.\nГръцки министър: На Балканите има бойци на Ислямска държава\nНа Балканите има бойци на Ислямска държава“, смята гръцкият министър на обществения ред Никос Тоскас. В интервю пред гръцките медии той изрази убеждение, че няма заплаха за терористичен акт в района, пише БНР.\nДействително в Балканските страни се намират между 900 и 1500 бойци, които са се сражавали на страната на Ислямска държава. Това съобщи пред гръцките медии Никос Тоскас. Той отказа да посочи конкретно страните, в които действат екстремистите.\nКонкретизира само, че в Гърция няма данни за наличието на джихадисти или техни бойци. Властите на европейските страни на Балканите са в пълно сътрудничество и засега няма опасност от терористичен акт, потвърди гръцкият министър. Медиите допълват информацията, че балкански страни като Гърция и България се използват за транзитен преход на екстремистите.\nВластите нямат данни за организиране в тези европейски страни на структурни организации, подготвящи или изпращащи бойци към Ислямска държава.\nМинистър Тоскас изрази убеждение, че и в страните извън Евросъюза бойците на Ислямска държава са под контрол на властите.\n„Във всички сфери с различен размер, средно близо 10 на сто е увеличението на разходите за персонал“, добави финансовият министър.\n„Първият приоритет ни е ясен от много месеци насам“, каза за сектора на образованието Горанов. „Добрата новина е, че увеличението на учителските заплати вече дава резултат“, обобщи той и посочи, че химици, биолози и други специалисти от научните институти напускат и влизат в българското училище. Това е начин най-добрите преподаватели да бъдат мотивирани и да влязат в клас, доволен е Горанов.\n„Ръст ще има и в системата на здравеопазването. Има планирано увеличение на заплатите на полицаите, дайте ни време“, уточни министърът, като допълни, че не иска да оповестява числа, преди да е разговарял с вътрешния министър Валентин Радев.\nСледващата седмица Горанов ще обсъди бюджета с министрите поотделно, а след 15 октомври – и в Съвета за тристранно сътрудничество. В рамките на законовия срок, до края на 31 октомври, Бюджет 2018 ще бъде внесен в Народното събрание, обеща Владислав Горанов. „Дотогава всичко ще е ясно, ние и сега имаме много висока степен на готовност“, уточни още финансовият министър.\nНинова пред Сашо Диков: По нареждане на Борисов беквокалите на ГЕРБ клеветят президента (видео)\nИ продължи: „Антон Тодоров каза, че ДАНС проверява нещо в президентството. Сега чух от колеги(в петък, б.р.), че няма такова нещо и че агенцията въобще не рови в президентството по повод сигнала му срещу началника на кабинета на президента Иво Христов заради липсата му на допуск до класифицирана информация. Но казвам, че само чух за проверката, ще проверим официално. Прокуратурата да вземе да го провери най-после този човек Антон Тодоров и да го попита какви документи разнася, откъде ги има, какви лъжи говори!?“\nПо време на среща днес, лидерът на ГЕРБ Бойко Борисов е наредил на заместника си Цветан Цветанов и депутатите от парламентарната група да спрат с нападките срещу президента Румен Радев.\n950 000 души протестираха срещу плановете отделяне на Каталуния от Испания\nУлиците на Барселона се изпълниха днес с хора, излезли на шествие, рекламирано като „най-големия в историята“ протест срещу отцепването на Каталуния от Испания, съобщи ДПА.\nОрганизацията Каталунско гражданско общество, която свика демонстрацията под надслов: „Достатъчно! Нека се върнем към разума“, написа в „Туитър“ към обяд, малко преди началото му: „Нека ние, мълчаливото мнозинство, направим така, че гласовете ни да бъдат чути“.\nОколо 950 000 души участват в шествието според организаторите.\nОще от сутринта хора, загърнати в испански и каталунски знамена, скандираха: „Всички сме каталунци“, „Само една нация“ и „Пучдемон в затвора“.\nВ демонстрацията, включваща шествие от площад „Уркинаона“ до гара „Франка“, се включиха и хора, пристигнали с автобус или влак от други части на Испания. Нобеловият лауреат за литература Марио Варгас Льоса и бившият председател на Европейския парламент Жозеп Борел, каталунски социалист, ще изнесат речи пред събралото се множество.\nТомислав Дончев: Кабинетът държи на свободата на словото, но и ние сме били жертва на неверни неща\n„Има натрупване на напрежение в дадената ситуация. Аз предлагам и колегата Тодоров и Симеонов, ако телевизията прецени, да ги извика в ефир, за да обяснят какво са имали предвид и който има да се извини, да се извини. Обикновено заплахите не се правят в ефир. Аз съм бил журналист и също съм бил заплашван, но „зад кулисите“.\nТова коментира на пресконфоренция в централата на ГЕРБ вицепремиерът Томислав Дончев скандала от последните дни, при който Антон Тодоров и Валери Симеонов отправиха намеци към водещия Виктор Николаев, че може да си загуби мястото, ако задава много въпроси.\n„Ние сме за свободата на словото, но също много пъти сме били жертва на неверни неща, които са се писали за нас в медиите. На мен лично ми се е случвало това, но човекът, който беше засегнат в случая, дойде и ми се извини, затова не стигнахме до съда“, каза още Цветанов.\n„Спомнете си как и по какъв начин същият водещ си смени работата преди време“, коментира темата пък финансовият министър Владислав Горанов, визирайки напускането на Виктор Николаев на БиТиВи по времето на Орешарски..\n„Конкретната ситуация – според мен има натрупване на емоционално напрежение. И имам едно предложение. Бих предложил и колегата Симеонов, и колегата Тодоров, около чиито реплики имаше притеснения и коментари, ако въпросната телевизия прецени, че е правилно, да ги извика в ефир – да обяснят какво са искали да кажат, ако трябва да се извинят. Знаете, колеги, че ако някой си позволи да заплашва журналист, то това не се случва в ефир, а по кьошетата. Съдя по собствения си опит като журналист“.\nТомислав Дончев изтъкна, че Министерски съвет винаги е заставал зад свободата на словото: „Но не мога да се извиня от името на колегата Симеонов. Затова предложих да му се даде шанс за втори ефир, в който и с въпросния водещ да се изясни всичко, което е искал да каже или не е искал да каже. Това е моето предложение“.\nВ Швейцария застреляха подивял бежанец, нападнал полицаи с ножове\nШвейцарската полиция застреля 38-годишен мъж от Шри Ланка, нападнал с ножове служители на реда и двама мигранти в бежански център в южната част на страната, съобщава „Ройтерс”. Екшънът се разиграл в събота в град Брисаго.\nСлужителите на реда пристигнали в центъра по сигнал за кавга, възникнала след полунощ. Те придружили двама кандидати за убежище в сградата, където били нападнати от мъжа, размахващ два ножа.\n„За да гарантира безопасността на всички присъстващи, служителят на полицията е стрелял и ранил тежко нападателя, който въпреки оказаната му първа помощ, е починал“, се посочва в комюникето на полицията.\nБожидар Димитров: Доволен съм, че македонизмът рухна\nДоволен съм, че след толкова години борба македонизмът рухна. Тази борба не е срещу Македония и срещу македонците, а срещу една обществена идеология – македонизма, измислена от Сърбия”. Това обяви пред бТВ историкът проф. Божидар Димитров.\nТой не се срамува от работата си за „Държавна сигурност”, където е регистриран под псевдонимите Кардам и Тервел. Публикувал съм цялото си досие в книга, уточни Божидар Димитров. Напуснах БСП, защото не е лява, а дясна партия, коментира още професорът.\nТатяна Дончева: Държавата се управлява от калинки. ГЕРБ набута счетоводител от градина да управлява АЕЦ “Козлодуй“\nВластта в третия си мандат подхожда хъшлашки. Предявяват все по-нагли претенции. Това заяви в предаването „Събуди се” лидерът на „Движение 21” Татяна Дончева.\nАнтон Тодоров няма биография на писател. Някой му е поръчал книгите. Не знам защо ГЕРБ използва Антон Тодоров за лице. Някой е казал, че старите лица са изтъркани. ГЕРБ се връща към ранното СДС и БСП, когато да се нападат опоненти се е смятало за върха на политиката.\nТези хора имат характерната за ранното БКП абсолютна непоносимост към всеки, който им се пречка в краката. Президентът им пречи. ГЕРБ искат да го натикат в ъгъла.\nИ в предишния мандат на ГЕРБ има „Кумгейт”. Хубавото е, че вече има чуваемост. Няма министър, който да не е странен. Те нямат нужната квалификация. Държавата се управлява от калинки.\nГЕРБ владее енергетиката. Набутаха един счетоводител от детска градина да управлява АЕЦ „Козлодуй”, набутани са дансаджии да управляват централи.\nДончева коментира и случващото се в „Емко“ и „Дунарит“: „Министър Караниколов нареди на „Кинтекс“ да развали договорите с „Емко”. Опита се да накара Емилиян Гербев да си плати няколко милиона ДДС. Искат да откраднат за частни нужда „Дунарит”.\nПотресаващи подробности за извращенията, които мутрите на страшилището Квиц причинявали на жертвите си (СНИМКИ)\nМутри на Цветелин Ценов-Квиц са изнасилили в джип жител на врачанското село Гложене. Това стана ясно в апелативния спецсъд, от който задържаните шестима авери на страшилището на Северозапада – Квиц, поискаха мярката им за неотклонение да бъде заменена с по-лека. Пострадалият бил наблъскан в джип и закаран на черен път на около 500 метра. Там бил бит и насилван сексуално от най-отявлените мутри на тартора Мартин Каменов и Росен Благомиров, пише „Конкурент“.\nВежди Рашидов: Всичко, което става сега, ще ни се върне като бумеранг!\n„Атаките от страната БСП към ГЕРБ не носят нищо добро за държавата. Да се заиграваме на морал, особено в парламента, не е най-добрата игра. Второ – в държавата имаме много сериозни проблеми, които касаят всички хора, а те ето какво правят“. Това заяви в сутрешния блок на БНТ Вежди Рашидов.\n„Ако говорим за шуробаджанащина дайте да си говорим за управлението на Сергей Станишев. Да почнем за жена му Моника. Но не се прави така. Все пак – малка е държавата, знаем се един по един“, посочи той.\nРашидов обаче отказа да коментира „спектакълът“ с Антон Тодоров. „Това е модел – да се вдига веднага олелия. Не трябва да занимаваме целия български народ с изказани думи. Всичко обаче може да се реши лесно. Слава Богу в България има много свобода на словото“, поясни Рашидов.\n„Никой никого не може да уволни, освен собствениците на медии. Все пак остава една горчивина. ГЕРБ е изпълнителна партия и си взимат важните решения. Но не бива публичното пространство да се занимава с това. Всичко ще ни се върне като бумеранг, затова трябва да внимаваме“, все пак поясни той и допълни: „Мъжкърлъкът е да намериш сили да се извиниш“.\n„Не може хора, които водят предавания и взимат 15 000 лева заплата да мразят депутатите, които взимат 3 500 лева. Точно толкова е и моята заплата“ ,изригна бившият културен министър.\nПо темата за шуробаджанащина, в която БСП обвинява ГЕРБ, той заяви: „Не разбирам защо мой братовчед или кум, който е добър професионалист, да не може да прави кариера в област, в която и аз работа. Ми аз ако съм министър 20 години?. Все пак Георги, знай, че аз съм пълен сирак – нямам майка и баща, племенници и роднини, и може би затова не съм назначавал никого“.\nЖурналистът Георги Милков: Борисов носи отговорност за Антон Тодоров, защо сега мълчи?\n„Бих изчакал хладнокръвно да минат 24 часа, за да видя какво ще се случи след това. Това ще е много интересен и забавен съдебен процес”, каза в предаването „Събуди се” журналистът Георги Милков относно ултиматума на вицепремиера Валери Симеонов към четири медии да му се извинят до 24 часа.\nСпоред Милков за Валери Симеонов и Антон Тодоров, както и за техните думи, отговорност трябва да носи единствено и само човекът, който ги е назначил – Бойко Борисов. „Нека сега да излезе и да пусне един от хубавите си лафове, защо мълчи”, попита журналистът.\n„Валери Симеонов може да даде 24 часов ултиматум само в къщи, не и на медиите”, смята той.\nНа въпрос какви трябва да са последствията Милков отговори, че този случай не трябва да се забравя и да отмине за няколко дни.\n„Трябва да има ясни политически последствия”, категоричен е той. По думите му трябва да чуем думите на премиера. „Това го касае пряко, а той мълчи. Може би обмисля готин лаф”, каза журналистът.\nСпоред него за случилото се имат вина и журналистите. „След като ядем лоша храна, нормално е да получим и инфаркт”, заяви той.\nПолицията издирва проститутка, която е била в стаята на стрелеца от Лас Вегас\nСтрелецът от Лас Вегас Стивън Падок вероятно е имал много тежко психично заболяване, което обаче не е било диагностицирано, съобщава ABC News.\nПсихологическият портрет на Падок е направен от медията на базата на допитване до сто души през последната седмица.\nОтбелязва се, че въпреки че Падок е бил финансово успешна личност, той е имал трудности в общуването си с хората – описват го като човек, който трудно е поддържал нормални отношения.\nЕдин от източниците на ABC News разкрива, че Падок би могъл да играе абсолютно сам хазарт в казино в течение на няколко часа.\nВ същото време стана ясно, че полицията продължава издирването на приститутка, която е била в стаята на Падок часове преди трагедията. Властите са на мнение, че тя има важна информация, която би могла да помогне за изясняване на мотивите, накарали Падок да извърши чудовищното престъпление.\nКървавата история на тракийските бежанци (ВИДЕО)\nокт.. 08 Минало, Общество no comments\nНа днешния ден преди 104 години започват трагичните за стотици българи бежанци събития в Арамаганската долина край днешния гръцки град Димотика. Този епизод е сред най-кървавите в съдбата на тракийските бежанци в края на Междусъюзническата война.\nТогава насилствено от турци, а в последствие и от гърци, започва обезбългаряването на Източна и Западна Тракия, което трае години наред. В етнографския труд на Любомир Милетич за разорението на тракийци разказът за Армаганската долина е въз основа на очевидци на тогавашните събития. Днес потомците на бежанците разказват въз основа на чутото от дедите си, съобщава БНТ.\nОт Дедеагач, днешен Александруполис, през Фере и безводната долина, наречена Армаганска заради чешмата, която е възприемана като подарък, арамаган по турски. Това е пътят на българските бежанци към пределите на стара България. С оскъдните снимки от 20-те години на миналия век и чутото от своята баба Мара – снаха в семейството, Кирил Сарджев се връща към преживяното в рода му. Нападението от башибозука в долината било заради богатството, което хората бягайки, заравяли в земята.\n„Народът се разписква, разбягва. Те са имали, знаете населението тогава е било с много деца. Започват да изоставят децата, бягат. И тогава може би моят дядо – дядо Митрю, който е описан в Милетич, и понеже този район е негов, той го познава, той започнал да събира тия дечица. Те са били много. Сега в историята е написано някъде 8-10. Но аз знам от моята баба – около 30-35 деца“, разказва Кирил Сарджев.\n„Изведнъж се оказва в едно много такова положение. Баба ми разправяше – Без да иска става майка на толкова много деца. Тя викаше – той не е гледал неговите си деца, а сега взе чужди деца да гледа, по силата на тези събития“, казва още Сарджев.\nДецата били малки – от 2 до 4 годишни. Той правел попара за тях в копаните за животни, за да може да има за всички и всички заедно да се хранят.\n„Те го имат като майка, вика – бяха му начикани. Аз не знам тази дума дали сте я чували. Начикано е като има въшки. Тя го казва: начикани му бяха по краката, т.е. държаха го за краката, по двечки, по трички и му се молят. Той им е майката фактически. И казва – това беше една много тягостна, тежка картина“, добавя той.\nДядо Митрю опазва децата две седмици. При ново нахлуване на башибозук в долината, той е убит. А децата без него умират. Оцеляват едно – две, които се срещат с родителите си след години. Бежанците, които успяват да се спасят, нарекли пътя от Фере до Маджарово Пътя на спасението.\n„Разстоянието в километри е може би 180 – 200 км. Хората се ориентираха по забрадките на бягащите. Никой не носи знаменце. По забрадката, защото тя носи традиции, може да е на 100 метра – 200 – по забрадката се ориентираш дали това са твоите хора“.\n„За моите деца какво да ви кажа. В периода, в който те осъзнаха кои са, що са, заминаха за Германия като много други деца от България. Сега са там. И аз се мъча да ги заведа да видят откъде са дошли. Малко обидно, но не са били още там“, признава Сарджиев.\nЦветанов на спешно свикана пресконференция: Борисов разпореди – колкото по-малко споменаваме президента, толкова по-добре!\n„Поел съм ангажимент към Бойко Борисов – колкото по-малко споменавам президента, толкова по-добре. Ние сме за институционално уважение на всяка институция, за сериозно поведение и оценка за институциите“. Това заяви на спешно свикана пресконференция на ПП ГЕРБ Цветан Цветанов след двучасова среща с премиера Борисов\n„Заявявам категорично, че терминът „война“ и това, че „който иска да я търси, ще я получи“ – това не са изрази, изричани от ГЕРБ“, коментира Цветан Цветанов. „В анкетна комисия за самолетите няма нищо, което да е свързано или да има умисъл за атака срещу президентската институция“, обясни той. „Няма да си позволим да говорим за президентската институция. Независимо дали президента ни харесва или не, той е законно избраният президент на България“, заяви Цветан Цветанов. И подчерта, че премиерът Борисов му е наредил, както и на всички депутати от ГЕРБ, да не споменават името на президента.\n„Искаме да неутрализираме възможната опорна точка на БСП да ни вменяват вина, да търсят нещо, което го няма“, поясни Цветанов.\nСилата на ГЕРБ е, че залагаме на реалните политики, на видимите резултати. Номер 1 в компроматите са БСП. Това каза още на извънреднаа пресконференция председателят на парламентарната група на ГЕРБ и зам.-председател на партията Цветан Цветанов.\n„Те са го показали не само в периода, в който беше учредена ГЕРБ, а и продължиха да правят компромати, както са го правили винаги“, заяви той. „Както ние не се месим в организационния и политически живот на другите партии, така и ние не искаме да се месят в нашия“, коментира Цветан Цветанов. „Заявяваме категорично, че от ГЕРБ няма да участваме в тази компроматна война“, посочи Цветан Цветанов.\n„Управлението не е да дискредитираш опонента си с жълти новини, а да изпълниш ангажимента си пред избирателите“, каза още той.\n„БСП нямат алтернатива за управлението на страната. Имали са възможност да управляват и винаги са се проваляли“, коментира зам.-председателят на ГЕРБ.\n„ГЕРБ застава с лицето си, отговаря на всички въпроси, показва реалните си политики и видимите резултати“, заяви той. „Ще се разграничим от дебата, в който БСП иска да ни вкара. Каним БСП на политическия дебат за бъдещето на България, Председателството и приоритетите, бюджета, който предстои да бъде гласуван“, посочи председателят на парламентарната група на ГЕРБ.\nНа извънредната пресконференция в централата на ГЕРБ участват вицепремиерът Томислав Дончев и финансовият министър Владислав Горанов.\nОт думите на Цветан Цветанов стана ясно, че той е водил разговор с премиера Бойко Борисов по отношение на атаките на парламентарната група на ГЕРБ срещу президента Румен Радев.\nЗам.-председателят на ГЕРБ призова БСП да сезират компетентните органи, когато установят нарушения и конфликт на интереси. „Не искаме да сме политическата централа на жълтите новини, както БСП. Всеки е в правото си да сезира българските институции за нарушения. Що се отнася за изнесените схеми и компромати, установи се, че те са претоплени новини.\nЗатова призоваваме, дори умоляваме БСП, когато правят такива пресконференции, които станаха редовни, сезирайте компететните институции, ако прецените че има нарушения на българското законодателство“, каза Цветанов.\nPosted by Политическа Партия ГЕРБ on Sunday, October 8, 2017\nСтанаха ясни мотивите на нашенеца, убил кардиолога на о-в Крит (СНИМКА)\nСъпругата на убития на остров Крит 63-годишния лекар Христодоло Каландзакис и килърът му – 37-годишен българин, който в показанията си е декларирал, че е полицай, са признали, че заедно са уговорили убийството на лекаря. От показанията на двамата става ясно, че са имали любовна връзка от доста години, пише в. „Български новини”.\n37-годишният нашенец пристигнал в Гърция с конкретна цел – да направи засада и да убие 63-годишния съпруг на любовницата си. По време на предварителното разследване, полицаите откриха много данни, които ги водеха към убиеца, като в крайна сметка българинът призна, че е убил нещастния лекар.\nСпоред информация двамата задържани са признали още, че жертвата е имала тлъсто наследство и целта е била да сложат ръка върху него, ако не бъдат разкрити.\nОпределяща роля в разплитането на случая е имал местен свидетел, който видял, че извършителят е изхвърлил оръжието на престъплението и е избягал с автомобил, бял цвят.\nКметски избори в 10 населени места унас\nЧастични местни избори се провеждат в 10 населени места у нас. Жителите на шуменското Цани Гинчево, на варненската община Вълчи дол и село Попович в община Бяла, както и кметство Генерал Киселово, кмет на кметство в Чукарка и Скалак – Бургаско, врачанските села Нивянин и Ракево, плевенското село Чухаче, в пернишкия град Трън, става ясно от информацията, публикувана на сайта на Централната избирателна комисия (ЦИК).\nВ руенското село Скалак (Бургаско) има само един кандидат. Той ще бъде избран дори само един от близо 500-те жители на селото, гласува за него. Това каза Тодор Тодоров, председател на Общинската избирателна комисия в Руен пред БНР.\nЧетирима са кандидатите за кмет на айтоското село Чукарка, където живеят почти 500 души. Това съобщи Ивайла Гаджерукова, председател на общинската избирателна комисия в Айтос. „Всички кандидати са представители на партии, няма издигнати от инициативни комитети. Очакваме, че ще има балотаж, но още не се знае. Няма подадени жалби, обстановката е спокойна“, допълни Гаджерукова.\nИзборният ден започна в 7 часа и ще продължи до 20, освен ако пред урните няма още желаещи да гласуват. Тогава изборният ден ще бъде удължен до 21 часа.\n8659 са жителите на община Вълчи дол, Варненска област, които имат право на глас на частичните местни избори днес. Кандидатите за кмет са двама. 25 са секционните избирателни комисии в 22-те населени места в общината, има и една подвижна секция, за която са заявили желание за гласуване 22-ма души.\nОсвен във Вълчи дол, частични местни избори се провеждат и в село Генерал Киселово от същата община, където има 502 гласоподаватели и една секция. Кандидатите са двама.\nИзбори за кмет ще има и в село Попович, община Бяла, където гласоподавателите са 375 души. Кандидатите там са трима.\nЧастични избори за кмет се провеждат в община Трън. Броят на избирателите е 3620. Четирима кандидати ще си оспорват овакантеното след оставката на Станислав Николов кметско място в крайграничната община. Двама от тях са издигнати от политически партии, останалите двама са независими кандидати, издигнати от инициативни комитети.\nХората ще гласуват в 21 избирателни секции, като повечето от секциите по селата са сборни. В тях ще гласуват жителите на по няколко населени места.Сформирана е и подвижна избирателна секция, в която ще гласуват хора с физически увреждания, чието здравословно състояние не позволява да бъдат придвижени до съответната СИК. Изборният ден ще продължи до 20 часа.\nВ село Цани Гинчево има една секция и тя ще бъде охранявана от униформени служители. По време на изборите полицейските служители ще бъдат разположени вън от секциите, като няма да допускат лица с поведение накърняващо добрите нрави, както и въоръжени и носещи предмети опасни за живота и здравето на гражданите, информират от полицията.\nПри необходимост и след постъпило искане от страна на председателя на секционната избирателна комисия служителите на МВР могат да окажат съдействие за възстановяване на реда в секцията, гласи предварителната информация за вота в шуменското село Цани Гинчево.\nТръмп: Направиха ни на глупаци, но само едно нещо ще подейства на Северна Корея\n„Само едно нещо ще подейства“ на Северна Корея. Това смята президентът на САЩ Доналд Тръмп.\nТой не пропусна да отбележи, че предишните администрации в Белия дом са разговаряли с Пхенян без резултат, предаде Ройтерс.\nПрезидентите и техните администрации разговаряха 25 години със Северна Корея, споразумения бяха направени и огромни суми пари бяха платени, написа в „Туитър“ Доналд Тръмп.\nТой не пропусна да уточни: Това не подейства, споразуменията бяха нарушавани, преди да изсъхне мастилото, направиха на глупаци САЩ, преговарящите. Съжалявам, но само едно нещо ще подейства!.\nПрезидентът на САЩ не разкрива какво има предвид. Преди той е казвал, че САЩ „изцяло ще унищожат“ Северна Корея като акт на самоотбрана срещу ядрените амбиции на комунистическия режим в Пхенян\nСняг и паднали дървета затвориха проходите Петрохан и Троян-Кърнаре\nЗаради паднали дървета остават затворени за всички видове моторни превозни средства проходите Петрохан и Троян – Кърнаре. Листата не са паднали и тежкият сняг ги прекършва.\nПътноподдържащите фирми са на разположение и настилките са почистени, но затрудненията са от множеството пречупени и продължаващи да падат дървета, съобщи на брифинг на Троянския проход председателят на Управителния съвет на Агенция „Пътна инфраструктура“ инж. Дончо Атанасов.\nТой е на инспекция на фирмите по старопланинските проходи. „Петрохан“ е затворен от село Гинци до село Бързия. Обходният маршрут е през Искърското дефиле. Поради паднали дървета е ограничено преминаването и по пътя Шипково – Рибарица.\nЗатворени за движение са и пътищата Шипково – Рибарица и Витиня – Горно Камарци. Шофьорите трябва да се движат с повишено внимание по пътищата София – Своге в Искърското дефиле и по пътя Витиня – Елешница.\nРаботят всички други проходи, включително Витиня, Шипка Хаинбоаз – всички старопланински проходи, с изключение на тези два, които са и най-високите.Автомобили не могат да преминават и през проходите Върбишки и Златишки.\nВ неделя сутринта столичният кмет Йорданка Фандъкова написа във Фейсбук, че пътят Драгалевци – Алеко във Витоша се почиства от снега и се опесъчава.\n„Четири екипа на дирекция „Аварина помощ и превенция“ разчистват паднали на пътното платно клони и дървета до Златни мостове и Алеко. До извършване на почистването временно е съкратен маршрута на автобусна линия 63, която се движи до спирка „Бялата чешма„, информира чрез социалните мрежи столичният кмет.\nМалко по-късно от АПИ съобщиха, че е ограничено движението по път III-1001 Витиня – Горно Камарци, поради паднали дървета на пътното платно.\nПожарникари от Трън, Перник и Брезник работиха по отстраняване на паднали след снеговалеж дървета и клони, затрудняващи достъпа до селата Мрамор, Ерол, Кожинци, Велиново, Горочевци и местността Секирица.\nКъм 4.30 часа тази сутрин участъците са разчистени и пътищата в община Трън вече са проходими.\nСимеонов е водач на партия, която е част от нашата коалиция, така че ситуацията за нас е деликатна и се въздържам от коментар. Но бих избрал други изразни средства и не е много умно да се обявява война на цялата журналистическа група в държавата“, каза Джамбазки.\nНа въпрос дали ще загубят от тази война с медиите Джамбазки отговори: „Тя не е моя лична, аз мога да нося отговорност за моята си организация, за моя си водач.Времето ще покаже какво ще се случи“.\nСаудитец с калашник нападна кралската резиденция в Джеда\nВъоръжен мъж опита да нападне кралската резиденция Дар ас Салам в град Джеда, Саудитска Арабия, съобщават местни издания.\nМъжът, който бил с автомат „Калашников” и три бутилки със запалителна смес, изскочил от кола, убил двама от кралските гвардейци и ранил още четирима от охранителите. Стражите открили ответен огън и ликвидирали нападателя – 28 годишен местен гражданин на име Мансур бин Хасан ал Амери.\nРияд не е правил никакви официални изявления и коментари във връзка със случая.\nКралят на Саудитска Арабия Салман ибн Абдулазиз ал Сауд е на посещение в Москва.\nЖурналисти на протест пред Министерски съвет срещу ултиматумите и заплахите\nокт.. 08 Общество, Политика, Топ новини no comments\nОт Асоциацията на европейските журналисти – България призовахамедийната гилдия на протест в сряда пред Министерски съвет.\nПротестът се организира с призива „По-добре празни столове, отколкото празни въпроси“ и е по повод скандалите, които избухнаха след участията на депутата от ГЕРБ Антон Тодоров и вицепремиера Валери Симеонов в петък по Нова телевизия.\n„Не приемаме ултиматуми! Не на войната срещу медиите! Не ни е страх, че столовете ни ще останат празни и няма да се поддадем на натиска да задаваме празни, удобни въпроси“, обявиха организаторите.\nУлтиматуми се връчват преди обявяване на война, посочват журналистите. „Изпратеното по този начин не може да бъде приемано за лично мнение на Валери Симеонов, а е официална позиция на държавата, която открито застава срещу най-големите медии в страната. Подобен акт е без прецедент в българската история. В нито един период правителството не си е позволявало да дава ултиматуми на медиите в България“, се казва в призива за протест.\nОт журналистическата асоциация призоваха ГЕРБ да свали доверието си от депутата Антон Тодоров. „В случай че политическа партия ГЕРБ не свали незабавно политическото доверие от Тодоров, думите му могат да бъдат приемани като признание, че управляващите оказват натиск върху една от най-големите телевизии в страната и де факто стоят зад оттеглянето на Ани Цолова от предаването „Здравей, България“, се казва в позицията на АЕЖ.\nПрипомняме, в сутрешния блок на Нова телевизия в петък Антон Тодоров, депутат от ГЕРБ и зам.-председател на парламентарната комисия за борба с корупцията, конфликта на интереси и парламентарната етика заяви в отговор на въпрос към водещия: „Много силни думи употребявате. Ще ви изядат хляба. Вече изядоха хляба на колежката ви. Тя и тя малко така беше тръгнала в някаква посока, ама виждам, че липсва столчето ѝ“, каза депутатът Тодоров към водещия Николаев.\nПодобни реплики срещу Николаев бяха отправени по-късно в същото предаване и от вицепремиера Валери Симеонов. Той също спомена празния стол на Ани Цолова и добави, че „Викторгейт“ се прави лесно.\nДумите на вицепремиера Валери Симеонов и депутата от ГЕРБ Антон Тодоров по същество представляват опит за цензура, тъй като ясно показват, че „неудобните“ към управляващите въпроси не само не са желани, но и ще доведат до действия срещу журналиста, който ги задава, пишат от АЕЖ.\nОт АЕЖ припомнят, че думите на Антон Тодоров и на Валери Симеонов идват в контекста на атаката, която евродепутатът Николай Бареков започна срещу различни журналисти и изразяваща се в подаването на бутафорни сигнали срещу тях до правоохранителните институции. „Това показва, че натискът върху медиите не е изолирано явление, а всекидневна практика на политическата класа, която очевидно цели едно – пълно заглушаване на критичните гласове“, пишат от АЕЖ.\nГеорги Свиленски: ГЕРБ вече има нов лидер – този на парламентарната им група\nНе е ли редно премиерът Борисов да поиска вот на доверие от парламента – след гласувенето за Делян Добрев да отписва подкрепата на 95 от депутатите. Това каза народният представител от ПГ на „БСП за България“ Георги Свиленски по време на пресконференция в отговор на въпрос дали БСП ще поиска вот на недоверие към правителствотo, предаде Агенция „Фокус“.\n„Този човек дали мисли, че си владее групата? Дали мисли, че ще събере 121 гласа да го подкрепят. След всичките тези сигнали, които излизат и които пристигат от цяла България, един министър-председател, който твърди, че може да управлява, че иска да управлява, че има доверието на България, би трябвало да поиска вот на доверие от българския парламент, за да види колко народни представители стоят зад него. 95 ги отписвам вече от тези 121-122, които са го избрали“, каза Свиленски.\nДепутатът от БСП посочи, че се чува, че ПП ГЕРБ има един лидер. По думите му това е този в парламентарната им група.\n„Нека да помислим по този въпрос. Да зададем и този въпрос на премиера – готов ли е да поиска вот на доверие“, посочи Свиленски.\nНародният представител от БСП Таско Ерменков допълни, че силно се съмнява, че премиерът ще поиска вот на доверие, при условие, че не може да си събере Изпълнителната комисия.\nФБР осуети нов кървав 11 септември\nТрима мъже, заклели се във вярност на „Ислямска държава“, възнамерявали да устроят миналата година „нов 11 септември“ в Ню Йорк. Те планирали това да се случи чрез атентати с бомби и стрелби с голям брой жертви. Това заявиха американските власти, цитирани от местни медии, предава бТВ.\nПри разговори в приложение за мобилни телефони мъжете заявили пред агент под прикритие на ФБР, представил се за привърженик на „Ислямска държава“, че искали да извършат „терористични атентати като тези в Париж и Брюксел“.\nДвама от тях проучвали множество места и събития в и около Ню Йорк като потенциални мишени, сред които площад „Таймс скеуър“ и места за провеждане на концерти.\nПред агента под прикритие Бахнасауи казал, че „на тези американци им трябва атентат“, както и че искал да устрои „нов 11 септември“. Той също така изпратил на агента снимка на „Таймс скеуър“, посочвайки: „Сериозно, трябва ни кола бомба на Таймс скеуър. Виж тези тълпи от хора!“.\nПо отношение на плана за атака срещу места за провеждане на концерти Бахнасауи казал: „Просто влизаме с оръжие в ръка. Така го направиха момчетата от Париж“.\nДПС удари Патриотите в ахилесовата пета: Внесе закон за увеличение на всички пенсии от 2018 година\nДПС удари Патриотите в ахилесовата пета – ръста на пенсиите.\nДокато националистите се готвят да ревизират инвалидните пенсии и оттам да отворят ресурс за вдигане на всички, то в ДПС вече написаха закон, с който измислиха как всички пенсионери да получат глътка въздух с увеличение на пенсиите им, предаде Канал 3.\nТова съобщи бившият социален министър д-р Хасан Адемов, който внесе промени в Кодекса за социално осигуряване. Индексацията на пенсиите ще може да се постигне от 1 юли 2018 г. в резултат от предвидената промяна в златното Швейцарско правило, записано в проекта. Това е модифициран вариант, който отчита по-сериозния ръст на средния осигурителен доход.\nПредложението на ДПС е съотношението между ръста на осигурителния доход и ръста на потребителските цени за предходната годин от 50/50 да стане 75/25. За дълочакваната от пенсионерите мярка ще са необходими не повече от 290 милиона лева, са изчислили вносителите.\nСредствата могат да бъдат компенсирани от увеличението на осигурителните вноски от фонд „Пенсии“ с 1% от 1 януари догодина, както и от очаквания от правителството ръст на минималните осигуритедоходи с 3,9 на сто едновременно с увеличението на минималната работна заплата от 460 лв. на 510 лв. По този начин ще се увеличат пенсиите на всички пенсионери по формулата за изчисляване размера на пенсията, но вече през осигурителния принос и през индивидуалния коефициент.\nМакар и с малко повече – между 18-20 лева при пенсионерите със среден размер на пенсиитеова ще спомогне за възстановяване на усещането за справедливост и равнопоставеност, както и до по-високи нива на социална сигурност, пише в мотивите на вносителите от ДПС.\nСи Ен Ен: Дните на Тилърсън като държавен секретар са преброени\nОфициални лица от американската администрация смятат, че дните на Рекс Тилърсън на поста държавен секретар са преброени заради разногласията му с президента на страната Доналд Тръмп. Това съобщава в петък телевизия Си Ен Ен, позовавайки се на анонимни представители от изпълнителната власт на САЩ.\nСпоред медията „повече от 10 източника от администрацията и дипломатическите кръгове“ описват отношенията между Тилърсън и Тръмп като пълно падение. По техни сведения между държавния глава и ръководителя на външнополитическото ведомство в момента определено не се наблюдават „толкова близки взаимоотношения, каквито Тръмп поддържа с други членове на кабинета си“.\n„Малък брой хора считат, че Тилърсън ще остане в Държавния департамент още дълго време“, отбелязва Си Ен Ен.\nПо-рано пък информационният портал „Аксиос“ съобщи, че „съветници и съюзници на Тръмп“ дори вече обсъждат назначението на Майкъл Помпео на мястото на Рекс Тилърсън, въпреки че понастоящем Помпео е директор на ЦРУ.\nИнтернет изданието цитира лица, които са дълбоко осведомени за динамиката на междуличностните отношения в настоящата администрация на САЩ. Именно те коментират, че връзката между Тръмп и Тилърсън е „обтегната до краен предел и не подлежи на възстановяване“, тъй като двамата са загубили пълно доверие един в друг.\nПоследната капка е било признанието на Тилърсън пред медиите в сряда, когато той открито сподели, че наистина има разногласия с президента на САЩ по основни външнополитически въпроси.\nХиляди в Мадрид и Барселона призоваха за излизане от каталунската криза чрез диалог\nХиляди хора се събраха днес на митинги в Мадрид и Барселона, за да призоват към диалог за излизане от политическата криза, причинена от опита на Каталуния да се откъсне от Испания, съобщиха Асошиейтед прес и Франс прес.\nОблечени в бяло демонстранти започнаха да се събират към обяд пред кметствата на столицата и на каталунския град под лозунга „Да поговорим?“, отправен като призив към испанските политици.\n„Испания е много по-добра от своите управляващи“, пише гражданската инициатива „Да поговорим?“ в своя манифест, публикуван на сайта change.org и събрал около 9000 подписа тази сутрин.\nСъщевременно в Мадрид се провежда друг, „патриотичен“ митинг в подкрепа на испанското единство и срещу каталунската независимост. В него се очаква да участва носителят на Нобелова награда за литература Марио Варгас Льоса, който нарече каталунския сепаратизъм „болест“.\nДнешните демонстрации са организирани шест дни след референдума за отцепване на Каталуния от Испания, заклеймен като незаконен от централните власти и отменен от най-висшата съдебна инстанция. Каталунските власти твърдят, че отговор „да“ е победил с огромна разлика, макар в допитването да са участвали по-малко от половината избиратели.\nФранция биха с минимална разлика нашите национали (снимки)\nокт.. 08 Спорт no comments\nНационалите ни допуснаха минимална загуба с 0:1 от Франция в предпоследната си световна квалификация, която се игра под дъжда на „Васил Левски“, но въпреки това имаше добра посещаемост – над 25 хиляди зрители. Блес Матюиди се разписа още в третата минута, което се оказа достатъчно на „петлите“ да вземат трите точки по пътя си към Мондиала в Русия. По този начин французите най-после успяха да стигнат до победа в София – нещо, което не им се беше случвало цели 85 години.\nВ срещата тази вечер отборът на Дидие Дешан гонеше задължителни три точки, за да изпусне директното класиране на Мондиал 2018 в Русия. Французите водят люта битка с Швеция, който няколко часа по-рано отвя Люксембург с 8:0. След успеха в София Франция си върна лидерството в Група „А“ и е първи с 20 точки, с една повече от „тре крунур“. Трети с 16 е Холандия, който постигна победа с 3:1 при гостуването на Беларус. България е на четвъртото място с 12 точки. В последните двубои във вторник „петлите“ приемат беларусите, нашите гостуват на последния в групата Люксембург, а Холандия и Швеция излизат в пряк спор помежду си.\nМинималната загуба на националите ни от класния френски тим е първо поражение за отбора на Петър Хубчев на „Васил Левски“ от над две години. За последно „трикольорите“ бяха отстъпили у дома със същия резултат от Норвегия през септември 2015 година.\nЗа мача днес Хубчев не можеше да разчита на наказаните Ивелин Попов и Ивайло Чочев. Завърналият се в тима Николай Бодуров замени Божидар Чорбаджийски в центъра на защитата. В атака Хубчев заложи на двама нападатели в лицето на Спас Делев и Андрей Гълъбинов. Капитан пък беше Петър Занев.\nСелекционерът на Франция Дидие Дешан се довери на нападателното трио Килиан Мбапе, Александър Лаказет и Антоан Гризман. Като резерва в края влезе Оливие Жиру. Струващите много милиони звезди на съперника обаче в отделни периоди от мача имаха сериозни затруднения срещу нашите, които умело им се противипоставяха. За разлика от предишни двубои обаче, избраниците на Петър Хубчев създадоха малко шансове за гол, като не успяха да се възползват от открилите се ситуации пред Юго Лорис.\nДвубоят започна лошо за България. Още в третата минута Блес Матюиди реализира в мрежата на Пламен Илиев. Той получи топката от Антоан Гризман във вратарското поле, Страхил Попов и Николай Бодуров не успяха да го спрат и играчът на Ювентус се разписа от малък ъгъл – 0:1.\nЛюбопитното бе, че Матюиди се разписва за втори път на „Васил Левски“, след като септември 2016 година отбеляза при победата на ПСЖ с 3:1 над Лудогорец в Шампионската лига.\nВ 15-ата минута Мбапе се откъсна отляво, след като бе изпуснат от Бодуров, но Пламен Илиев спаси. В 26-ата Гризман направи пропуск, а десет минути по-късно „лъвовете“ бяха близо до изравняване. Първо далечен удар на Тодор Неделев бе избит от Лорис, след което Георги Костадинов направи добавка с глава, вратарят пак се намеси. Впоследствие топката стигна до Симеон Славчев, който стреля силно, но на сантиметри над напречната греда.\nВ началото на второто полувреме Хубчев смени Гълъбинов с Божидар Краев. Нашите имаха първата възможност веднага след почивката, но Спас Делев не успя да затрудни сериозно Юго Лорис. В следващите минути играта бе равностойна, но положенията липсваха. Избраниците на Хубчев се отчетоха с няколко остри влизания в краката на французите, което доведе до жълти картони за Занев, Краев и Костадинов. Последният ще пропусне поради наказание гостуването във вторник на Люксембург. Дешан също предприе смени с включването на Пайе и Жиру. Нашите опитаха да притиснат класния противник в половината му, но без особен успех и резултатът 0:1 остана непроменен до края, което донесе трите точки в актива на Франция.\nСъдия: Матео Лаос (Испания)


Какво мислите за референдумите? | Новини и анализи от България | DW | 01.11.2016\nУважаеми приятели, през следващите дни ще се обръщаме към Вас с различни въпроси, свързани с изборите. Вашият глас е важен - както в изборната секция, така и тук. Включете се във второто ни допитване!\nВ неделя България ще гласува и на референдум. Привържениците му смятат, че това е най-демократичната форма на волеизява, защото дава възможност на хората пряко да въздействат върху законодателството. И в други страни през последните години референдумите се превръщат във важен политически инструмент. Още през 2005 година проектът за Европейска конституция пропадна в резултат тъкмо от референдумите във Франция и Холандия. А през юни британците гласуваха в допитване до народа за излизане на страната от ЕС. Наскоро и в Унгария се проведе референдум за миграционната политика.\nВ същото време мнозина критикуват референдумите. Ето например няколко аргумента, които предлага Хайнрих Вефинг в германския седмичник "Ди Цайт":\nРеферендумите не умиротворяват една нация – те я разделят. Референдумите насърчават конфликта, а не консенсуса. И в най-добрия случай предлагат волеизявление, но не и решение. С други думи: много сложни въпроси се свеждат до елементарната алтернатива ДА/НЕ, а внушението гласи, че нещата всъщност са много прости. (…) В момента не е модерно да се защитават такива антикварни неща като парламентите, разделението на властите, правовата държава или представителната демокрация. А който посмее да го направи, веднага бива обявен за "елитарен". Пък да те нарекат "елитарен" в момента сякаш е едно най-неприятните обвинения. Обаче точно за това става дума: трябва да защитим институциите. Защото тези институции са историческият опит на народите, извоюван с кръв в продължение на столетия. И в крайна сметка служат на една-единствена цел: да вкарат властта в рамка. Властта на политиците. Но и властта на народа. И когато решиш да отслабиш институциите, ти отслабваш демокрацията. И свободата."\nКакво е Вашето мнение за референдумите, уважаеми приятели? Можете да отговорите във форума по-долу, на страницата ни във Фейсбук или на адрес bulgaria@dw.com. С нетърпение очакваме отговорите Ви!\nКлючови думи България, избори, президентски избори, българският президент, референдум, допитване, ДВ


Author Topic: A2 Xeмyc (Read 64033 times)\n« on: 18.03.2006, 23:46:15 »\nАвтомагистрала "Хемус": София-Варна\nАвтомагистрала Хемус е автомагистрала в Северна България, предвидена да свързва София с Варна и дублира първокласните пътища Е70 от Варна до Шумен, Е772 от Шумен до Ябланица и Е83 от Ябланица до София. Към май 2006 г. са използваеми участъците Горни Богров - Ябланица и Варна - Шумен. За момента няма поставен краен срок за завършване на проекта.\nПрез 2009 г. започна да се говори за изграждане и на отсечка/отклонение В. Търново - Русе. Най-вероятно участъкът София/Ябланица - В. Търново - Русе ще бъде отдаден на концесия.\nНа 5 декември 1999 г. официално е открита отсечката, заобикаляща Правец. Тя е с дължина 5,47 km и поради трудния терен включва 2 виадукта и тунел „Правешки ханове“ (871 m). Мостът на 48-ми километър е първият мост в България (към май 2006 единствен), построен по технологията на конзолно бетониране, както и масивният мост с най-голям отвор (140 m) в страната. Строителството на участъка започва през 1984 г., но в края на 80-те години е спряно поради липса на финансиране. Завършено е през 1999 г. Лентите за движение на тунелът и двата виадукта са с ширина от 3,50 м (вместо стандартните 3,75 за автомагистрала.) Също така лентата за принудително спиране липсва, поради което този участък не отговаря на изискванията за автомагистрала. Разрешената скорост на движение е 80 км/ч в тунела и 90 км/ч на виадуктите.\nНа 30 декември 2005 г. е открита отсечката Шумен - Каспичан с дължина 12,8 km.\nA2.png (5.32 kB, 210x130 - viewed 245 times.)\n« Last Edit: 18.07.2010, 19:48:04 by LG_ »\nRe: A2 Xeмyc\n« Reply #1 on: 17.02.2007, 10:52:08 »\nПускат тунелите на АМ “Хемус” до месец\nРемонтите на двата тунела по магистрала „Хемус" ще бъдат завършени до средата на март, заяви вчера Живко Недев, зам.-изпълнителен директор на фонд „Републиканска пътна мрежа".\n"Там, където е необходимо да се извършват определени ремонти, сигурно и тази година ще има магистрални участъци с двупосочно движение. Нашата нагласа е тези участъци да бъдат много по-къси.", допълни Недев.\nРемонтът се извършва на двете тръби - на Топли дол и на Витиня. В момента се изпълнява осветлението, което е по-леката част. Строителните работи в двете тръби на тунела са завършени.\nНе помня някога да са работили и двата тунела, колкото и пъти да съм минавал от там, все единият не работи и движението се извършва двупосочно в другия! Дано наистина са ги оправили вече!\n« Reply #2 on: 17.02.2007, 17:44:54 »\nИ по двата работиха.В началото по едната тръба, после по другата.Не мога да ти кажа обаче коя тръба първо ремонтираха.Иначе най-накрая да свършат.Толкова къса магистрала с толкова ремонти по нея едва ли има.\n« Reply #3 on: 19.02.2007, 20:44:49 »\nВ началото по едната тръба, после по другата.Не мога да ти кажа обаче коя тръба първо ремонтираха.\nТова никой не знае. Докато отремонтират едната тръба, идва времето за ремонт на другата - и така - вече 25 години... През последните 3 години ремонтират тръбата от Ботевград към София, но ремонтът още не е приключил.\nДа не говорим, че трасето има сериозни конструктивни дефекти:\n- в посока Ботевград - след Жерково има гаден обратен вираж. Без никакъв вираж са кривите в горната част - след дългия тунел и трегера-паметник. Ненапразно там има ограничение 90 км - като нищо можеш да излетиш в нищото.\n- в посока София е неприятен последният виадукт до Йорданкино (откъдето се виждат кремиковските комини).\n« Reply #4 on: 19.02.2007, 21:06:12 »\nТочно така абсолютно правилно.Не ми се мисли когато(ако) се завърши Хемус как ще се подържа цялата.\n« Reply #5 on: 19.02.2007, 21:35:02 »\nНе го мисли, няма смисъл. В нашия живот едва ли ще е готова\n« Reply #6 on: 19.02.2007, 22:13:06 »\nКато минавах по Хемус край Бебреш по Коледа, точно пред тунела на магистралата беше излезла една крава.\n« Reply #7 on: 19.02.2007, 22:28:17 »\nсигурно животинката е отбивала движението\n« Reply #8 on: 20.02.2007, 15:40:26 »\nДвижението беше само в едната тръба на тунела (кравата беше на най-много 1 метър от него).\n« Reply #9 on: 17.10.2007, 11:51:16 »\nОт всички Хемус освен, че ще погълне най-много средства е и най-непривлекателна за Ес от всички. Целта е там ако може между другото да изкрънкаме пари. Но Ес едва ли ще се бръкнат преди да видят готови приоритетните. Затова и Хемус е оставена последна.\n« Last Edit: 17.10.2007, 13:39:06 by difian »\n« Reply #10 on: 17.10.2007, 12:03:08 »\nе то може европа да не иска да строи хемус, но пък поемайки финансирането на другите, държавата ще има остатък от пари, които могат да бъдат вложение именно в хемус\n« Reply #11 on: 17.10.2007, 12:10:14 »\nТо това с "остатъка" е много разтгливо понятие. Правителстеото може да реши да го използва в съвсем друга сфера.\nЩе си я концесионират и тази магистрала, при това предполагам при по-лоши условия от тази за Тракия, защото тя е и по-непривлекателна.\n« Reply #12 on: 17.10.2007, 16:55:45 »\nКакто е зададена Хемус, тя ще минава общо взето на равни разстояния от двата сегашни пътя и така ще си спестят усилията да правят отделни магистрали през Плевен и влеико Търново.Дано с оглед на общотот натоварване към Русе и Варна ускорят нещата...(хе,хе, хе- и аз си вярвам)\n« Reply #13 on: 17.10.2007, 19:01:41 »\nХемус не искат да я правят и по друга причина - няма да е печеливша за концесия, за разлика от Тракия(+Марица), самото трасе на магистралата минава твърде близо до сегашния "първокласен" път за Варна и, а самата Варна и Търново не генерират толкова безалтернативен автопоток, колкото Пловдив, Стара Загора и Бургас правят.\n« Reply #14 on: 19.10.2007, 01:10:35 »\nОсвен това като стане готова магистрала Тракия, до Варна ще може да се пътува по нея през Пловдив, а пък като направят и автомагистрала Черно Море ще има магистрала и до Врана, само че през Пловдив.\nАбе аз викам по-добре с парите за магистралата да се пригодят ж.п.линии за високи скорости до Бургас и до Варна-тогава до Бургас ще се стига за 2 часа, а до Варна за 2 и половина. Много по-удобно и бързо.\n« Reply #15 on: 02.11.2007, 19:40:23 »\nВъв Северна България се нуждае главно от 2 неща - АТМ Русе - В. Търново и нов проект за Хемус . в момента се търси откаде да минава Русе- Търново и мисля , че до няколко години ще влезе в ОУП на главните спирки по пътя. Също трябва да се направи нов проект за Хемус минаващ покрай Ловеч м/у Севлиево и Габрово южно на Търново и вливаща се директно в Търговище където може да се построи околовръстен път направо без пари . Пътувам често по Хемус и когато има ремонти по пътя движението е невъзможно и гледам да минавам по селска мрежа , а ако се изпълни сегашния проект и във хемус се включи трафика от русе и плевен движението ще бъде невъзможно и ефективността на магистралата ще е под съмнение.\n« Reply #16 on: 02.11.2007, 21:28:18 »\nQuote from: H0lyGanGs7eR\nСъщо трябва да се направи нов проект за Хемус минаващ покрай Ловеч м/у Севлиево и Габрово южно на Търново и вливаща се директно в Търговище\nХей, къде отиде в Балкана? При твоето предложение магистралата се отдалечава значително от най-големите градове на севера - Русе и Плевен за сметка на позападналото Габрово.\nВсъщност проект за трасето няма и от Ябланица се знае, че ще се насочи накъде между Плевен и Ловеч (най-вероятно през Боаза - пътят Тетевен-Плевен). Къде някъде - вероятно ще се решава според броя на плевенските и ловешките депутати. От Ловеч на изток са Деветашките възвишения, т.е. АМ Хемус може да мине или около Левски (на север), или около Севлиево (на юг). Тъй като все пак АМ Хемус е част от международния коридор Букурещ-София-Атина, считам северния вариант за по-удачен. По-нататък вероятно ще се цели накъде около Бяла (по средата между Русе и ВТ), Попово и северно от Търговище. Сегашното трасе Омуртаг-Търговище е в доста насечен терен, докато Попово-Лозница минава през по-лесен терен (тук вероятно ще наддават хората от ДПС от Омуртаг, Разград, Търговище).\n« Reply #17 on: 27.11.2007, 15:47:09 »\nСпоред мен строежа на магистрала Хемус трябва да започне час по скоро. Трафика става все по невъзможен, но и когато няма добра инфраструктура темповете на развитие се ограничава. Да наистина трябва според мен да минават близо и до Плевен, и Велико Търново. Не знам за Плевен, но Велико Търново се развива с големи темпове, със сигурност повече от Русе. Трябва да се помисли също магистрала Русе-Пловдив която да минава през Бяла и Велико Търново. Не знам дали някой е пътувал Русе - Пловдив, но пътя до там е доста тежък, така че за да се развиват постепенно всички градове трябва добра инфраструктура ( магистралите да се довършат) час по скоро. Тези които имат проекти и чакат само финансиране. Но и тези които нямат проекти да се действа бързо, защото както казах икономиката ни зависи от това накъде и как ще се развива. Няма да зле да помислят за Русе - Пловдив, не знам вие на какво мнение сте, но аз си мисля че дори и да струва скъпо е голяма алтернатива. Нека не забравяме че близо до Русе е Златната Добруджа и Румънската столица Букурещ, както и Дунав Мост Русе. Важно за икономиката на по малките градчета е и не само пътищата, а и газта. За да дойдат компании и фирми там в малките градчета, където светът не само е спрял, а и за жалост умира. А и повечето училища, де цки градини, общински предприятия или частни малки заводи там са на дизел, а по тоя начин разходите ще паднат на общините и фирмите и ще дойдат нови инвеститори. Строят в България с скоростта на ферди мравката, ако сега икономиката се развива уш добре, а за мен не е с тоя тем които трябва, то след 5 години ще спре да се развива с тоя темп. Тогава пак ще имаме един застой който няма да е много добре за нас.\n« Last Edit: 28.11.2007, 01:51:38 by hive »\n« Reply #18 on: 31.12.2007, 01:37:17 »\nТръгва строеж на магистрала "Хемус" с част от парите от иракския дълг. Това обяви строителният министър Асен Гагаузов в Сливен вчера. Изграждането на 2 участъка от пътя между София и Варна вероятно ще започне през лятото на 2008 г. Регионалното ведомство вече е получило уверението на премиера Сергей Станишев, че ще получи парите. През март трябва да започне строеж и на магистрала "Тракия", увери Гагаузов. Аутобанът между София и Бургас обаче е под въпрос заради проверката на Брюксел по сделката с българо-португалския консорциум "Магистрала Тракия" АД.\n« Reply #19 on: 08.03.2008, 15:38:16 »\nНе. За Видин-София и пробиването на Петрохан пътя ще е четирилентов.\nНа мен ми много интересно защо по АМ Струма километричните знаци започват от около 300\nМагистрала за Русе също няма проект да има - все пак Хемус ще минава по средата между Търново и Русе. Най-много и там да го направят 2х2 ленти


Експерти: Смартфоните ще изчезнат до 10 години – Vihrogon.bg\nЕксперти: Смартфоните ще изчезнат до 10 години\n11:53 / 20.08.2021\nСамо след десет години няма да имаме нужда от смартфон. Телефонът ни вероятно ще бъдат изместен от други технологии, прогнозират експерти.\nВ момента мобилно устройство е необходимо само за удостоверяване на потребителя и пренос на информация, съобщава БГНЕС. Човек може да бъде идентифициран по различен начин, например чрез лице или пръстови отпечатъци и глас, а информацията може да се проектира върху стена или огледало с помощта на IoT сензор (IoT – “Интернет на нещата”).\n„Следователно телефонът е отживелица, след 10 години той ще изчезне, ще бъде заменен от нас, хората. И бабата, която е изгубена в центъра на града, няма да има нужда да се обажда никъде: тя може да попита стената „Как мога да се прибера вкъщи?“, А стената ще й покаже маршрута със стрелка”.\nПо-рано американски учени създадоха устройство, което позволява да се генерира енергия от човешки пръсти. Това е тънка лента, която е прикрепена към краищата на фалангите.\nНай -голямо количество електричество се генерира, когато се генерира пот и пръст влезе в контакт с повърхности (пиезоелектричен ефект).


Часовник Casio G-Shock MRG-B2000R-1ADR - Timer.bg\nЧасовник Casio G-Shock MRG-B2000R-1ADR\nЧасовник Casio G-Shock MRG-B2000R-1ADR от колекция G-Shock се предлага в Timer.bg с луксозна брандирана кутия, гаранция, безплатна и бърза доставка в рамките на 1-2 работни дни. Моделът може да бъде закупен на изплащане без оскъпяване за 3 равни месечни вноски. За повече информация вижте кредитния калкулатор като натиснете бутона "Купи на кредит".\nБазовият модел е MRG-B2000 – с изцяло метална верижка. Типична японска скала е използвана при повърхността на дисплея, докато външната периферия е във формата на японско ветрило или параван, създаваща зашеметяващо впечатление. Нежните вдлъбнати повърхности на часовите маркери наподобяват извивката на самурайски меч. Вътрешните повърхности на безела, дисплеите и логото включват качи-иро. Корпусът е изработен от прекристализиран титан, което се постига с топлинна обработка и оставя специфична “кристална” повърхност на материала, който прилича на връзката на самурайските мечове. Каишката е от черен силикон. Относно функциите, този модел е екипиран с радио сверяване и Bluetooth за лесно свързване към смартфон. Други функции: аларма, календар, таймер, двойно време, илюминатор, устойчивост на магнитни влияния, соларно захранване, удароустойчивост, хронометър и др. Размери 54.7 х 49.8 х 16.9 мм, тегло 150 гр, водоустойчивост 20 АТМ.\nОт Casio препоръчват закупуването на Часовник Casio G-Shock MRG-B2000R-1ADR да се извършва от оторизирани търговци като Timer.bg - водещ онлайн магазин за продажба на часовници!\nРеферентен номер MRG-B2000R-1ADR


На голо! Нервна охранителка съблече Люси Дяковска на аерогара София\nЕлза Парини | 03 октомври, 15:37 | прочетена: 4498\nПевицата станала жертва на зла служителка от охраната на столичното летище Враждебна\nГоло претърсване преживя певицата Люси Дяковска. Тя била принудена да се съблече дибидюс на софийското летище, пише HotArena.\nНа столичната аерогара Враждебна Люси станала свидетел на неучтиво и неуважително отношението към две двойки швейцарски пенсионери, от също толкова враждебни служители от сигурността.\nЕдин от пасажерите носел часовник за диабет на ръката си и имал документ, че не трябва да го сваля. Служителите обаче го го насилили, a едната жена му говорила на български: „Бе свали го, бе“.\nФатални любовни афери убили желанието на Люси Дяковска\nВъзмутена, Дяковска се намесила и попитала служителката дали случайно не говори английски, понеже хората не я разбират. Това било и грешката на Люси, защото гневът на кривата служителка се насочил към нея:\n“ - Бе, ти тук на важна ли се правиш? Казах й, госпожо, говорете ми на вие, не се познаваме. - Бе, аз ще си говоря както си искам, Бе, Бе, ти искаш ли да не излетиш сега, бе?“.\n„Искам да видя как ще се случи това!“, споделя Люси. Тогава служителката я принудила да тръгне с нея, ядосана, че й дават наставления как да си върши работата.\nНакрала певицата да се съблече гола и дори да свали и бельото си, за да я унижи. „Видя, че няма какво да направи, когато от другата страна има опонент, който не й позволява да го унижи. Беше ми много смешно. Но ме тревожи това , че елементарни хора налагат елементарни отношения“, гневи се Дяковска.\nЛюси Дяковска преживяла изнасилване пред дискотека Жана Бергендорф в афера с най-известната родна лесбийка Макавеева изживяла лесбийски роман с известна певица? Радост и гняв на финала на "Капките" (видео) Гласят ДесиСлава за победител в "Капките"\nЕтикети Люси Дяковска, летище, голота\n10:50 Сводник потвърди: Аз въведох Златка в занаята 0\n15:02 Тайландското министерство на туризма спонсорира най-голямото музикално събитие за хомосексуални в Азия 0\n14:04 Лесна печалба! Кръчмари викали Сузанита защото се чекнела полугола по баровете 0\n17:53 Арестуваха бившият свекър на Алисия и Преслава! Бирмата се предаде с адвокат! 0\n13:40 Внимание свалячи! Фейсбук забрани и мръсните статуси! 0\n15:47 Студентска любов! След 8 декември кондомите в Банско свършиха 0\n21:32 Филип Киркоров забременил 52-годишна тьотка с тризнаци 0\n16:55 Пълен списък с мъжете от „Червеното тефтерче“ на Русата Златка 0


Игра Ягода Скъпа. Играйте онлайн безплатно\nGame Ягода Скъпа Online\nОписание на играта: Мария обича ягоди. Това е видно не само във факта, че тя обича да яде сладки червени плодове, но също така погрешно, че целия си гардероб, украсена за нея. Тя ще отиде на разходка в парка и питаше за избора на облекло. Помогнете на момичето, за да реши проблема си, просто опитайте всичко и реши какво ти харесва най-.\nМария обича ягоди. Това е видно не само във факта, че тя обича да яде сладки червени плодове, но също така погрешно, че целия си гардероб, украсена за нея.\n© playgame24.com - безплатна онлайн игра Ягода Скъпа ()\nиграете онлайн флаш игра Ягода Скъпа безплатно. Не забравяйте да гласуват за тази игра Ягода Скъпа и да споделят тази игра с най-добрите си приятели.


Едва ли има лидер в днешна Европа, който да не е наясно с реалностите що се отнася до трансатлантическите отношения. Ангажиментът на настоящата администрация в САЩ спрямо презокеанските съюзници не е безусловен. Самият Тръмп наричаше НАТО “отживелица” по време на кампанията преди изборите през 2016 г. След това нееднократно призоваваше – с твърд тон - европейците да спазят ангажимента си за военни разходи в размер на 2% от БВП. Междувременно е в ход и търговска война с ЕС. Американският президент не крие подкрепата си за Брекзит. Обтегнатите му отношения с германския канцлер Ангела Меркел контрастират с демонстративната близост с политици като Найджъл Фараж или унгарския премиер Виктор Орбан – лице на националпопулизма в Европа.\nЕвропейците бързо усвоиха играта. Примери колкото щеш – от радушния прием на американския президент в Париж от страна на новоизбрания му френски колега Еманюел Макрон през юли 2017 г. до договореността за разполагане на американски военен контингент в Полша, постигната през лятото на тази година. Дори и заклет левичар като бившия вече премиер на съседна Гърция Алексис Ципрас пое подобен курс. Преди малко повече от две години той бе приет с почести в Белия дом. Последваха сделката за модернизация на гръцките изтребители F-16 на стойност 1,2 млрд. евро и безпрецедентно затопляне на отношенията между Вашингтон и Атина, което продължава и при настоящия министър-председател Кириакос Мицотакис.\n“Щом Ципрас съумя да влезе под кожата на Тръмп, защо и аз да не мога?” Така вероятно разсъждава Борисов, на когото не може да се отрече талант в комуникацията с чуждестранни лидери. Договорът с "Локхийд Мартин" за закупуване на F-16 за българските военновъздушни сили дава на България известен аванс. С тази покупка отбранителният бюджет на страната надвишава прага от 2% от БВП. С други думи Тръмп, който обича да се бие в гърдите как защитава американските икономически интереси навън, може да посочи България и лично Борисов като положителен пример. Одобрението от Вашингтон ще донесе дивиденти за българския премиер. Предвид славата на България като държава, просмукана от руско влияние и обвързана с проекти като газопровода “Балкански поток” и АЕЦ “Белене”, Борисов има определен интерес да получи и потупване по рамото от Тръмп.\nАмериканската страна има и конкретни икономически искания спрямо София. За тях загатна и посланик Херо Мустафа в речта си пред Американската търговска камара в България. Борисов има намерение да изгради в България разпределителен център (хъб) за природен газ? Тогава трябва да се ангажира да закупува по-големи обеми американски втечнен газ. При неотдавнашното си посещение в Солун и разговорите с американския посланик в Гърция Джефри Пиат Борисов потвърди, че България ще участва с 20% в капитала на проектната компания за строителство на терминал за регазификация в близост до Александруполис (Дедеагач). Напредъкът по строителството на интерконектор с Гърция дава възможност за внос. Появата на нов източник на газ обещава да намали зависимостта от “Газпром” и съответно да доведе до понижаване на цените на вътрешния пазар. Геополитически и икономически пробив за САЩ, търговски ползи за България и не на последно място дипломатически коз в отношенията ни с Русия.\nДотук добре, но както се казва дяволът е в детайлите. По всичко личи, че американската страна настоява за дългосрочни договори с клауза за закупуване на определени обеми. Това не е изгодно за България, която има интерес от гъвкавост при доставките. На второ място, към днешна дата цените на втечнения газ са конкурентни спрямо руския газ. Но в бъдеще може да се окаже другояче. Преди да поема каквито и да е било ангажименти пред Тръмп, Борисов трябва да е наясно и с резултатите от пазарния тест, който трябва да проведе “Булгаргаз”. Същото важи и за заявения интерес от американската корпорация “Уестингхаус” да продава ядрено гориво за АЕЦ “Козлодуй”. Без технологичен анализ дали реакторите съветско производство могат да функционират безпроблемно, не би трябвало да се вземат решения.\nРазбира се, българският премиер не може да си позволи да каже “не”. Но нищо не пречи да отговори “да, по принцип, но нека да видим как стои въпросът с А, Б, В.” Тръмп, известен покрай всичко и като автор на бестселъра “Изкуството на сделката”, би трябвало да разбере.\nВойната: Руските сили вече изцяло контролират Северодонецк (158983)\nНякой натисна спирачката. Светкавичната война срещу правителството утихва (65969)\n"Ще попреча на българизацията". Как правителството в Скопие се озова пред разпад заради ветото (11665)


Топло Българско кино на топ цена — Orange Center\nЖивущите в една кооперация желаят да имат парно отопление. Подписват договор с трима майстори и дават предплата. Майсторите изкопават дупки по стените, подовете и таваните и изчезват. Потърпевшите ги откриват в затвора. Договарят се с директора тайно да пуска майсторите, за да завършат работата, а гражданите по ред да дежурят вместо тях в килиите. Работата е свършена, но в един момент на подсъдимата скамейка се оказват директорът на затвора и тези които са искали да обезпечат "топлото" си за зимата. За всеобщо облекчение съдът ги оправдава, като взима под внимание безкористните им подбуди, а... и някои от членовете на съда също искат да си прокарат парно.\nВ ролите: Георги Черкелов, Татяна Лолова, Стоянка Мутафова, Григор Вачков, Стефан Данаилов, Тодор Колев, Наум Шопов, Константин Коцев, Лъчезар Стоянов и др.\nИнформация за “Топло”\nФилм - година\t1978 г.\nСценаристи\tВладимир Янчев


Лютви Местан в Исперих: Помагайте на бизнеса, но не позволявайте на нито един бизнесмен да се постави над партията\nНачало > Лютви Местан в Исперих: Помагайте на бизнеса, но не позволявайте на нито един бизнесмен да се постави над партията\n16:23, 14 окт 15 / Политика 25 177 Шрифт:\n„Бейсим, от името на всички хора и от името на Централното ръководство имам настоятелна препоръка - ще помагате на бизнеса, ще протегнете ръка на всяка бизнес инициатива, защото това е бъдещето. Обаче няма да позволявате на нито един бизнесмен, когато укрепне заради правилната политика на ДПС и на общината да се самозабрави и да се постави над партията и да се опитва да я превърне в свой придатък”. С тези думи се обърна към кандидата за кмет на Исперих Бейсим Басри председателят на ДПС Лютви Местан по време на предизборната среща, която се проведе в залата на читалището в града.\nТой добави, че язвата вече е назована и тя може да се излекува само оперативно. Лютви Местан обяви, че предстои „операция” – лекуване на ДПС от самозабравили се бизнесмени, която започва в 6 часа сутринта на 25 октомври и ще приключи към 19 часа вечерта. Лидерът на ДПС бе категоричен, че всеки, който е тръгнал срещу партията, всеки, който е вдигнал ръка на ДПС просто отива в небитието на политиката.\nПред членовете и симпатизантите на ДПС Местан заяви още, че на 25 октомври исперихчани не само ще гласуват, за да изберат кмета на общината, кметове на кметства и листа за общински съветници, но с вота си ще реализират и други две цели. По думите му първо ще дадат политически урок на тези, които се опитват да елиминират и свалят ДПС от политическата сцена. „Първия урок ще бъде за тях на 26 октомври сутринта. Те ще се събудят с тежък размисъл за това, че от тук нататък не само, че не трябва да изговарят това като цел, а най-добре е да не си помислят даже, че е възможно ДПС да бъде свалено от власт”, каза Местан. Той подчерта, че вотът на 25 октомври ще бъде аргумент за реализиране и на другата стратегическа цел на ДПС - да се върне в централното управление на страната през парадния вход.\nЛидерът на ДПС посочи, че Исперих най-добре знае колко е важно това, защото по думите му е единствената община, която даде на ДПС трима министри - д-р Хасан Адемов, Емел Етем и Нихат Кабил. „И точно в този бастион на ДПС някой си прави илюзиите, че може да осъществи пробив”, заяви лидерът на Движението.\nТой добави, че вторият политически урок на 25 октомври е за онези самозабравили се особи, на които исперихчани трябва да кажат, че никой не е по-голям от ДПС. „Днес, аз точно заради това топло посрещане не съм Лютви Местан, днес аз съм Бейсим. Но съм Бейсим Басри Шукри, а не Бейсим Руфад.Това, малкото ти име да е Бейсим още не те прави депесар ”, отбеляза от трибуната лидерът на ДПС. Той обясни, че това е неговият поздрав до онези, които се опитват да кажат, че и те са ДПС. „Не, вие не сте ДПС, сърцето на председателя на ДПС Лютви Местан и на Централния лъч е с Бейсим Басри. Партията е ДПС, кметът е Бейсим Басри Шукри - ето това е формулата за 25 октомври”, каза пред присъстващите Лютви Местан.\nТой призова исперихчани да не забравят, че очите на цяла България са вперени в Исперих. „Вие станахте вторият след Кърджали символ на ДПС. Затова победата ви на 25 октомври няма да бъде само за ДПС-Исперих, това ще бъде победата на ДПС в национален план”, призова лидерът на партията. „Вие имате отговорност не само пред ДПС-Исперих, а имате отговорност пред голямото ДПС и затова истинският политически урок към самозабравилите се наши бивши членове и сегашни опоненти, които искат да ни свалят от политическата сцена ще бъде не само с победа, а с убедителна победа с минимум 7500 гласа”, добави Лютви Местан.\nЦентралният предизборен лъч на ДПС, с който пътува лидерът на движението Лютви Местан днес пристигна в Исперих, за да даде своята силна подкрепа за кандидата за кмет на общината Бейсим Басри, кандидатите за общински съветници и кандидат - кметовете на населени места. Повече от 1000 души и домакините на събитието посрещнаха народните представители д-р Хасан Адемов и Ахмед Ахмедов, зам.-председателя на Народното събрание и ДПС Алиосман Имамов, евродепутата Неджми Али, д-р Нигяр Джафер, Бюрхан Абазов и Нихат Кабил.\nВ препълнената зала на читалището бяха представени кандидатът за кмет на община Исперих, кандидатите за кметове на всички 23 населени места и кандидатите за общински съветници.\nКандидатът за кмет на община Исперих Бейсим Басри се обърна към лидера на ДПС с обещанието, че кандидатите за кметове и кандидатите в листата за съветници ще се представят достойно на предстоящите на 25 октомври избори. „В либералните общини на България ще спечелят хората, които ще бъдат управлявани от кметовете на ДПС”, каза Басри.\nНародният представител и областен председател на ДПС Ахмед Ахмедов заяви, че Областният предизборен щаб в Разград е убеден на 100 процента в победата в община Исперих. „Убедени сме в качествата и победата на кмета на общината Бейсим Басри, убедени сме и в победата на кметовете по населени места, тук сме и да подкрепим листата на ДПС, която е най-важният елемент от цялата кампания”, подчерта Ахмедов. Той призова хората да гласуват за кандидатите на ДПС, като отбеляза, че както Разград е Северният бастион на ДПС, така Исперих е Северният бастион за Разградска област.\nВ своето изказване д-р Хасан Адемов заяви, че основната стратегическа цел на ДПС - Исперих е още на първи тур да се поздравят с успех с избора на кмет на общината. Той отбеляза, че по никакъв начин не подценяват и избора за кметове на населени места, като изрази своята убеденост, че и в 23 населени места имат потенциал да постигнат изборна победа, в някои места още на първи тур, а в други - на втори. Д-р Адемов отбеляза също, че е много важно за успеха на един кмет на община да разполага с мнозинство в Общинския съвет и затова призова да се гласува и за листата за общински съветници.\nД-р Адемов призова всички активисти и членове на ДПС да бъдат толерантни и да не отговарят на провокациите, които опонентите си позволяват. „Нека със задружни усилия, с толерантност, с любов, загриженост и песни да отговорим на нападкитена опонентите си”, допълни той.


Asus ROG Phone 3 беше един от първите смартфони с 16 GB RAM на пазара, а неговият наследник на пазара явно ще стане първият телефон, който ще има цели 18 GB RAM памет. Asus ROG Phone 5 ще бъде обявен на 10 март, така че конкуренцията има само няколко дни, ако иска да го изпревари.\nТова става ясно от резултата на Asus ROG Phone в Geekbench. Всъщност телефонът има две версии – една с 8 GB RAM и една с 16 GB RAM памет. По-слабата версия е брaндирана като Tencent Games Edition на Asus ROG Phone 5 и вече дори има страница за предварителна поръчка в големия китайски онлайн сайт JD.com. Описанието там е практически несъществуващо, но най-нетърпеливите могат да направят приордър и ще получат малка отстъпка.\nДоста вероятно е да видим и междинна версия на Asus ROG Phone 5, която разполага с 12 GB RAM памет. Геймърският телефон ще бъде захранван със също толкова флагмански чипсет в лицето на Snapdragon 888 и ще работи с Android 11.


Петя Аврамова награди деца и младежи, победили в конкурса "Книгата - мой приятел" във Враца\n20 септември 2020 / 15:03\nBOBSTH 15:04:01 20-09-2020\nВраца - ГЕРБ - конкурс - награди\nПетя Аврамова награди деца и младежи,\nпобедили в конкурса\n"Книгата - мой приятел" във Враца\nВраца, 20 септември /Ива Спасова, БТА/\nМинистърът на регионалното развитие и областен координатор на ГЕРБ-Враца е наградила победителите в конкурса за млади читатели "Книгата - мой приятел", съобщиха от офиса на партията.\nКонкурсът се организира за пета поредна година по инициатива и под патронажа на Петя Аврамова, в партньорство с Регионалната библиотека "Христо Ботев" във Враца. Целта е да се насърчи четенето от най-ранна възраст, допълват в съобщението.\nТази година конкурсът е посветен на 170 години от рождението на Патриарха на българската литература Иван Вазов. В трите възрастови групи с награди - ваучери на различна стойност за купуване на книги и учебни помагала, са отличени общо девет ученици. Петя Аврамова е връчила и една специална награда на най-малкия читател на Врачанската библиотека - тригодишната Яна Костова, се посочва в съобщението.\nНаградите са били връчени на детски празник на открито при спазване на приетите противоепидемични мерки.


Адреналин: 4 идеи за разходки на ръба - Класации - Peika.bg\nСкоковете с бънджи и парапланер са най-разпространените адреналинови преживявания, но има и други начини да се изправите на ръба на възможностите си. Буквално и преносно.\n10-те най-страшни гадини в света\nФобиите на пътуването\nНякои от най-високите сгради и съоръжения по света предлагат разходки на ръба. Пускат ви да вървите по крайчеца на сградата, на стотици метри над улицата. Завързани сте с предпазни въжета, но въпреки това адреналинът ви се изстрелва в небето.\nЕто някои от най-прочутите разходки на ръба.\n1. Небостъргачът CN Tower, Канада\nТази кула е най-високата сграда в Торонто, по ръба на чийто връх можете да се разходите. От краката ви до улицата има повече от 300 метра, а ръцете ви са свободни.\n2. Skypoint Climb, Австралия\nАвстралия има подобно място на Голд Коуст. Skypoint Climb е най-високата разходка на ръба, при която вие сте на открито. Дори и да ви е страх от високото (над 270 м), гледката на 360 градуса си заслужава.\n3. SkyWalk, Нова Зеландия\nМакар и само на 180 м височина, тази разходка по ръба в новозеландския град Окланд е щура история. Защото освен че се разхождат, хората съвсем спокойно си и скачат оттам.\n4. Sochi Skypark, Русия\nНаскоро ви разказахме за още едно място, което привлича любители на адреналина от цял свят – най-дългият висящ мост в света, намиращ се в Национален парк Сочи, Русия. Дължината му е 550 м, а гледката под краката ви е 200 м надолу. Макар да не е точно разходка по ръба, е не по-малко страшно, тъй като се разхождате по нещо, което изглежда като лека метална мрежичка. От моста също се скача с бънджи.


Други Стара Загора - OLX.bg\nгр. Стара Загора, Три чучура - юг 21 ян\nМаникюр и педекюр. Почистване на лице. 3в1\nПродавам самобръсначка Wilkinson quattro titanium X 4\nПола цвят циклама\n12 бр. стъклен рол он 10 мл\nНатурална ароматерапия - Бял бор - 20мл\nНатурална ароматерапия - Лавандула - 20мл.\nНатурална ароматерапия - Мента - 20мл.\nНатурално етерично масло - Бял бор - 10 мл.\nНатурална Етерично масло - Лавандула\nНатурална Лавандулова вода от производител\nКрем за татуировки против болка Аметоп / Ametop\nВодорасли на прах за маски лице и тяло\nПревръзки Imse Vimse - ежедневни\nПромоционален СТАРТОВ ПАКЕТ 2 броя MeLuna Classic


„Колкото повече добро, толкова повече пари и обратното“ - Business Lady\n21.01.2020 г., гр. София\nПредставители на световни и български организации разкриват какво представлява корпоративната социална отговорност, кои са предпоставките за възникването на организационната социална ангажираност, къде е мястото на CSR в съвременното развитие на икономиката. Те разказват как да увеличим успеха си чрез общественополезни инициативи, как да генерираме по-голяма стойност за организацията, връщайки полза в обществото и как да създадем правилната CSR-стратегия, съобразно сектора, в който оперираме, обкръжаващата ни среда и заинтересованите лица. Изтъкват ползата от корпоративна социална отговорност, благодарение на която компаниите могат да постигат стабилни пазарни позиции, лоялни клиенти и устойчив растеж. Разкриват някои съвременни техники за CSR и актуални социални направления в България, успешни примери и добри практики, както и тенденциите за развитие на CSR-а у нас и по света. Водещ на конференцията е Десислава Авджиева, управител на Alternative Advertising, която провокира публиката и да създаде контакти помежду си.\nД-р Марина Стефанова - автор и продуцент на CSR AdviceBox изтъкна, че добрите практики трябва да са нещо обичайно. По думите й вече не е достатъчно компаниите да правят пари и продукти, освен ако не са изцяло в полза на обществото, трябва да се фокусират в споделянето на стойност – така че докато правят пари, да правят и добро. „Колкото повече добро, толкова повече пари и обратното“, изтъкна д-р Стефанова. В тази връзка тя даде няколко примера, сред които платформата за образование „Уча се“, мобилният зъболекарски проект на ЕО дент, който обикаля селата, Адидас , Лего, Уницеф. „Жените са онези лидери, които могат без много шум, с постоянство и мекота да променят целия свят. Нека си представим света по различен начин и намерим подходящите посланици и лидери, които да споделят тази визия и да ни вдъхновят да го пре-сътворим.“, завърши д-р Стефанова.\nДесислава Олованова - изпълнителен директор на McCannSofia – една от първите комуникационни агенции разказа за Кан Лайънс – най-големият фестивал за реклама в света, който се провежда се в Кан, с над 60-годишна история. По думите и има огромно значение дали си спечелил Кан или не. „Наблюдавам, че само социално-отговорни кампании печелят“, подчерта тя и посочи, че отражението от една такава награда е голямо, цялостните продажби на спечелилите компании скачат с 30%. Тъжната статистика е, че България няма нито една награда в Кан, а Косово има 5, Албания – 4. „В наши дни всичко навсякъде се подлага на съмнение, хората много малко вярват на институциите, медиите, политиците и социалните платформи“, изтъкна тя. Проучване на McCannот 2018 г. показва, че 81% от хората вярват, че глобалните брандове имат силата да направят света по-добър. Те вярват двойно повече на брандовете отколкото на политиците, а 72% са отворени брандовете да ги водят по пътя на социалната промяна.\nИвелина Рускова - Основател е на фондация „Мечта за дете“ разказа за своята 12-годишна битка да стане майка. „В България проблемът с демографската криза е голям. Естествено и жените, и мъжете с такива проблеми са много. Мисията на фондацията е да се раждат деца“, посочи тя. „Да родиш дете, да дадеш ново начало, няма по-свято нещо от това“, подчерта Рускова и изтъкна, че това е национална, голяма кауза, която може да бъде подкрепена и става дума за това не само да се правят инвитропроцедури, но и да се дават знания как да се предпазим от репродуктивни проблеми. По думите й когато човек прави нещо от сърцето си с много любов, тогава то си личи и резултатите са успешни. „Хората се интересуват от компаниите и фирмите,които се докосват до сърцата им, затова вярвам, че в България щесе появяват все повече социални каузи,които да работят за това да се раждат повече български деца“, посочи Рускова.


Мъж зареди за 20 лв. и опита да избяга, без да плати - Последни Новини от DNES.BG\nМотоциклетистът катастрофирал при бягството\n10 авг 2020 21:16, Веселина Йорданова\nМъж зареди гориво и опита да избяга от бензиностанция.\nНа 8 август около 05:00 часа е получено съобщение за това, че на бензиностанция в с. Оброчище, област Добрич, мотоциклет "Кавазаки" зарежда гориво за 20 лева и напуска обекта, без да плати.\nПри излизането от бензиностанцията водачът на МПС губи контрол, блъска се в бетонна стена и напуска местопроизшествието.\nПо случая е образувано досъдебно производство по описа на РУ МВР Албена.\nОще по темата: ДобричбензиностанцияМотоциклетист\nКражбата не е кражба, ако крадеш от Държавата в полза на Партията!\nЛъжата не е лъжа, ако е в името на светлото комунистическо бъдеще!\nЕ ба не то, ако е с класова омраза, е напълно простено от партийния секретар!\nКражбата не е кражба, ако има съгласие, а честен бизнес.\nЛъжата не е лъжа, ако е облечена зад добра кауза.\nЕ бането не е е бане, ако няма съгласие, а изна силване.\nТака поне мисли демократът.\nТой пък един мъж...\nА мъжът тъмнокафяв ли беше?\nАлиосман преди 1 месец\nГолям ***. Не стига, че вместо да напълни догоре, капнал за 20 лв, ами и бягал. Хората окрадоха милиони, този *** за 20 лв бензин ще се претрепе като куче. Сигурно е добричлия. Там главите не ги слушат хич.\nБил е пиян, само че по-зле са журналята. Утре очаквайте заглавия Дедо Гошо не си плати хляба. Момче хвърли 5 стотинки за късмет. Котка се *** в съседски двор. Извънредно! Нечувано! Сензация!\nЖалко, че не е успял да се претрепе.\nНарича се "Instant karma"!\nТ'ъпак като преди 1 месец\nвсички, които използват този вид транспорт...\nAnonomen преди 1 месец\nДо Анонимен-24 uvi shefa v momenta s tyah si burhe zadnika ,ti nali za rozovite pitash .\nДо Анонимен 22 da sega motorite sa po umni ot motocikletistyte ala uvi -Motora ima programa za zarejdane ,v slucayat motocikletista otkade da znaye tova , a ti kakvo si pomisli ? ne be ne nie ganyo.\nНе само това, ами и никой не го е гонил. Втори обрат на сюжета, не зарезил бензин, а дизел. Нещата се заплитат.\nА можеше съвсем кротко и почтено да помоли за една банкнота от нощното шкафче (от розовите).\nДо Анонимен-7 DA DA Motorista e dobre daje e ostavil motora za zalog na benzinostanciata za shtetite po stenata , a ti kakvo si pomisli ? Toi e ricar za nas , A vie go hulite vsickite.\nVie kato napravite poraziya niakade ostavate li si prevoznoto sredstvo v zalog kajeti de ?\nмотоциклет кавазаки зарежда гориво и опитва да бяга.\nТози мотоциклет автономен ли е бил и дали мотоциклетистът е знаел за намеренията на мотоциклета?\nПишман обирждия и мноо пр0ст. За 10 литра бензин, дето се пребил, ами и мотор за няколко хиляди потрошил. Мноо объл, честно :D :D\n100 на 100 е симпатизант на герб


Къкрещо гърненце: Крем "Полента" с карамел\nТози крем завладя сетивата ми в момента, в който го опитах за пръв път. Става изключително бързо и лесно, а на вкус е превъзходен. Имах в запасите си останал царевичен грис за качамак, който исках да оползотворя по някакъв начин, но във вид на десерт. Реших, че ще изпробвам варианта мляко с грис, популярен още от времето на моето детство, замествайки пшеничния грис с царевичен. Добавих аромат на портокал, който обожавам, а за финал заимствах сладката хрупкава карамелена коричка от любимия ми крем Брюле. Експериментът ми определено беше успешен и възнаграден с възклицанието "Ммм, че вкусно!..." Как да не го предложа и на вас?...\n7 пълни с.л. захар\n1/2 ч.ч. от 240 мл царевичен грис за качамак\nМлякото и захарта се слагат на котлона в подходящ съд. Щом сместа заври, се сваля от огъня и постепенно с разбъркване се прибавя царевичният грис и ароматите. Отново се поставя на котлона и се оставя да поври на ниска степен 4-5 минути, като непрекъснато се бърка. Трябва да се получи смес с гъстотата на боза. Разсипва се в огнеупорни купички и се оставя да изстине.\nВърху всяко кремче се поръсва по една равна чаена лъжичка захар и се карамелизира с мини кухненска газова горелка. С нея се получава стъклена карамелена коричка, която запазва хрупкавостта си известно време след като изстине и придава неустоим вкус на крема. Ако не разполагате с горелка, може да поставите купичките на най-високото ниво в загрята на грил или само на горен реотан фурна на силна степен. Загряват се до карамелизиране на захарта.\nПубликувано от Vili в 23.6.14